《邦相以新正趋府舟中望金华雪色见怀赋答》
明代·胡应麟

乍喜春风问鹖冠，开缄白雪照林峦。飞花迥落邹枚座，丽藻先登屈宋坛。

江浦楼台晴弄色，海天城阙暮生寒。瑶京咫尺三山在，乘兴能过十二阑。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。